Мејрима/31
ПОЈАВА III
Пређашњи. Улази Осман

ОСМАН: 
Посављани дигоше се листом, 
Предводи их Петко Харамбаша. 
Сарајево већ обиш’о срећно,
И к нама се хитно приближује. 
АЛИ-ПАША: 
Зло те смело! Од кога си чуо? 
ОСМАН: 
Брзотеча с том вијешћу дош’о. 
Она ми је забринула свате,
Па сви вичу да их кући водим;
И ако их не послушам данас, 
Пр’јете да ће разићи се сами.
АЛИ-ПАША: 
Али како да пођете натраг 
Кроз ту ватру што с’ око нас шири? 
Неће ли вас сусрести на путу 
Бунтовничке ил’ хајдучке чете?
Бар почекај докле не чујемо 
Колико је и с успјехом каквим 
По земљи нам буна распрострта. 
ОСМАН: 
У Крајини, знамо, још је мирно, 
А и пут нам јоште к њој отворен;
На путу је, то ти не одричем,
Зло свакако; ну чекајућ’ боље 
Могли бисмо горе дочекати.
Разум вели да одлазим одмах.

Референце 

Мејрима